CELEX: C2009/130A/01
Language: fi
Date: 2009-06-09 00:00:00
Title: Hakuilmoitus — Protokolla ja vierailut -osaston johtaja (palkkaluokka AD 14 tai AD 15)

9.6.2009   
            
            
               FI
            
            
               Euroopan unionin virallinen lehti
            
            
               CA 130/1
            
         Hakuilmoitus
   Protokolla ja vierailut -osaston johtaja (palkkaluokka AD 14 tai AD 15)
   (2009/C 130 A/01)
   Euroopan yhteisöjen tuomioistuimen Protokolla ja vierailut -osastolla avautuu lähiaikoina johtajan toimi (palkkaluokka AD 14 tai AD 15). Toimi täytetään Euroopan yhteisöjen virkamiehiin sovellettavien henkilöstösääntöjen 29 artiklan 2 momentin mukaisesti.
   Työtehtävien luonne
   Toimeen valittavan henkilön tehtävänä on hallinnoida Protokolla ja vierailut -osastoa ja johtaa sekä koordinoida sen toimintaa tuomioistuimen kirjaajan alaisuudessa.
   Protokolla ja vierailut -osaston johtaja hoitaa yhteisöjen tuomioistuimen protokollapäällikön tehtäviä ja valvoo tässä ominaisuudessa korkea-arvoisten virallisten vierailujen järjestämistä yhteisöjen tuomioistuimessa ja juhlallisten istuntojen sekä muiden virallisten tilaisuuksien järjestämistä.
   Protokolla ja vierailut -osaston johtaja vastaa lisäksi vierailuyksikön toiminnasta, mihin kuuluu:
   
               —
            
            
               opinto- ja tutustumiskäyntien valmistelu (noin 15 000 vierailijaa vuosittain)
            
         
               —
            
            
               vuotuisten kansallisille tuomareille tarkoitettujen tuomaripäivien ja -seminaarin järjestäminen yhteisöjen tuomioistuimessa.
            
         Protokolla ja vierailut -osaston johtajan huolehtii erityisesti alaisuudessaan toimivien henkilöiden hyvästä henkilöstöhallinnosta ja edistää heidän motivointiaan, kouluttamistaan sekä sopeuttamista osaston toiminnan vaatimuksiin. Hän vastaa lisäksi osaston työmenetelmien kehittämisestä ja osaston käytössä olevien resurssien ja työkalujen optimaalisesta käyttämisestä. Valtuutettuna menojen hyväksyjänä Protokolla ja vierailut-osaston johtajan tehtävänä on varmistaa käytössään olevien määrärahojen moitteeton hallinnointi.
   Vaadittavat edellytykset
   
               —
            
            
               ylempi korkeakoulututkinto
            
         
               —
            
            
               osaston toimialaan kuuluvien asioiden perusteellinen tuntemus ja niihin liittyvä ammatillinen kokemus
            
         
               —
            
            
               kyky johtaa hallinnollista yksikköä
            
         
               —
            
            
               hyvä englannin ja ranskan kielen taito.
            
         Hakemusten jättäminen
   Tointa koskevat hakemukset on toimitettava yhteisöjen tuomioistuimeen ainoastaan sähköpostitse osoitteeseen: DIR-PV-CURIA@curia.europa.eu, ja niiden on oltava perillä viimeistään 27. kesäkuuta 2009 klo 13.00. Hakemuksiin on liitettävä yksityiskohtainen ansioluettelo ja muut tarpeelliset asiakirjat. Luxemburgissa 12. toukokuuta 2009.